Publication: Magyar Közlöny
Issue: MK-2008-177 (Year: 2008, Number: 177)
Era: 2004-2010
Section: 3. számú melléklet a 34/2008. (XII. 12.) OKM rendelethez
Paragraph Index: 1753

1. Célok és feladatok A többi kerettantervhez hasonlóan a gimnázium 9–10. évfolyamán az általános iskolában megszerzett ismeretek alapján tovább építjük a diákok kémiai ismeretrendszerét. A többi természettudományos tantárgy tanulása során szerzett tudással egyre több ponton érintkezve továbbfejlesztjük a tanulók képességeit, munkaszeretetét és világképét. Fontos, hogy a 10. évfolyam végére minden kötelező témakör szerepeljen, hogy a tehetséggondozó képzést elhagyók is részesüljenek a kémia teljes alapképzésében. A diákok tanulásában az első két évben már a megértés dominál. Fizikai ismereteik és az általános kémia megértésen alapuló tárgyalása az általános iskolában tanultakat értelmezi, rendszerezi, és megalapozza a szerves kémiai ismereteket. A hétköznapi életből vett példák ezt a megismerési folyamatot életközelivé teszik. A többletóraszám ezen a két évfolyamon az elmélyítést és a laboratóriumi munka megismerését szolgálhatja. A diákok anyagismerete gimnáziumi tanulmányaik során a szervetlen vegyületeken túl kiegészül a háztartás, a közvetlen környezet (környezettudatosságra nevelés), a gazdaság (gazdasági nevelés) és a természet, az élő anyag felépülése szempontjából kiemelkedő fontosságú szerves anyagok tulajdonságaival. Megismerik az egészségkárosító szenvedélybetegségek kulcsvegyületeit (alkohol, nikotin, koffein, drogok) és ezek biológiai, társadalmi hatását (testi-lelki egészségre nevelés). Az összóraszámnak legalább a 20%-át a laboratóriumi munkavégzéshez szükséges képességek megalapozására, a tulajdonságok kísérletekkel, vizsgálatokkal történő elmélyítésére kell fordítani. Kezdetben a közvetlen tanári utasítás módszerét alkalmazzuk, később a leírás alapján történő kísérletelvégzést kell előtérbe helyezni. A tehetségesebb diákoktól a tizedik évfolyam végére az emelt szintű érettségi nehezebb szóbeli tételeihez hasonló

Source: https://magyarkozlony.hu/hivatalos-lapok/afec8bc05c7aa5bab86c470fb66432583c3a43c8/dokumentumok/ac8461939444793e41b3f48d2a919c12b6366309/letoltes